DA Den Europæiske Unions Tidende C 239/7

Ajourførte modeller til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 19, stk. 2, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengen-grænsekodeks) (EUT C 247 af 13.10.2006, s. 85, EUT C 153 af 6.7.2007, s. 15, EUF C 64 af 19.3.2009, s. 18)

2009/C 239/03

Offentliggørelsen af listen over opholdstilladelser, jf. artikel 2, nr. 15, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengen-grænsekodeks) (1), er baseret på de oplysninger, medlemsstaterne fremsender til Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i EUT, findes der på webstedet for Generaldirektoratet for Retfærdighed, Frihed og Sikkerhed oplysninger, der ajourføres hver måned.

ISLAND

Erstatter de oplysninger, der er offentliggjort i EUT C 247 af 13.10.2006

Fra 1. januar 2009 har udenrigsministeriet udstedt nye identitetskort til personalet på diplomatiske og konsulære repræsentationer i Island.

Persónuskilríki/Blåt identitetskort (se modellen)

Dette id-kort udstedes til administrativt og teknisk personale samt servicepersonale på diplomatiske og konsulære repræsentationer i Island og medlemmer af deres familie, der indgår som en del af husstanden.

Id-kortet er et hvidt, lamineret plastkort (8,6 cm × 5,4 cm) med en blå stribe øverst på begge sider. På forsiden er der et serienummer i den blå stribe, et foto af indehaveren, den pågældendes navn, underskrift, stilling og navnet på den stat, der har udsendt den pågældende. På bagsiden står der i den blå stribe, at det er et Persónuskilríki (identitetskort) udstedt af det islandske udenrigsministerium (Utanríkisráðuneytið). Republikken Islands segl er gengivet på kortet. Det er undertegnet af protokolchefen, og udstedelses og udløbsdatoen er angivet. På islandsk står der, at kortet skal returneres til udenrigsministeriet, når indehaveren forlader Island.

Forside

Bagside

Diplómatískt persónuskilríki/rødt identitetskort til diplomater (se modellen)

Dette id-kort udstedes til chefer for repræsentationer og konsulater, medlemmer af det diplomatiske personale og konsulatsembedsmænd samt medlemmer af deres familie, der indgår som en del af deres husstand.

Id-kortet er et hvidt, lamineret plastkort (8,6 cm × 5,4 cm) med en rød stribe øverst på begge sider. På forsiden er der et serienummer i den røde stribe, et foto af indehaveren, den pågældendes navn, underskrift, stilling og navnet på den stat, der har udsendt den pågældende. På bagsiden står der i den røde stribe, at det er et Diplómatískt persónuskilríki (identitetskort til diplomater) udstedt af det islandske udenrigsministerium (Utanríkisráðuneytið). Republikken Islands segl er gengivet på kortet. Det er undertegnet af protokolchefen, og udstedelses og udløbsdatoen er angivet. På islandsk står der, at indehaveren nyder godt af diplomatiske privilegier og immuniteter i henhold til international ret, og at det derfor er forbudt at begrænse den pågældendes bevægelsesfrihed.

Forside

Bagside

(1) EUT L 105 af 13.4.2006, s. 1.